cyanic-selkie/wikianc huggingface dataset:
ফ্যাদম
নামকরণ
ফ্যাদম নামটির উৎপত্তি পুরাতন ইংরেজি শব্দ fæðm থেকে, এটির মূল ডেনিশ (ভাইকিংদের মাধ্যমে) শব্দ "favn" থেকে এসেছে যার অর্থ বাহু দ্বারা আলিঙ্গন করা বা বাহু প্রসারিত করা। এছাড়াও ধারণা করা হয় এটির মূল একই অর্থ বিশিষ্ট পুরাতন হাই জার্মান শব্দ "fadum" থেকে এসেছে।  মধ্য ইংরেজিতে একে বলা হত fathme।
প্রাচীন ফ্যাদম
প্রাচীন গ্রিক পরিমাপ পদ্ধতিতে এটি অরগুইয়া (গ্রিকঃ ὀργυιά, orgyiá, অর্থাৎ "প্রসারিত") নামে পরিচিত ছিল যাকে ইংরেজি ফ্যাদম বলা হয়। বাইজেন্টাইন যুগে এটির দুরকম গঠন পাওয়া যায়ঃ একটি "সাধারণ অরগুইয়া" (ἁπλὴ ὀργυιά, haplē orguiá) যেটা অনেকটা পুরাতন গ্রিক ফ্যাদমের সমতুল্য (৬ বাইজেন্টাইন হল ১.৮৭ মিটারে সমতুল্য) এবং আরেকটি হল "ইম্পেরিয়েল" (βασιλικὴ, basilikē) বা "জ্যামিতিক অরগুইয়া" (γεωμετρικὴ ὀργυιά, geōmetrikē orguiá) যা ছিল এক-ভাগের আট ভাগের সমান লম্বা (৬ ফিট এবং এক বিঘত বা ২.১০ মিটার)।
আন্তর্জাতিক ফ্যাদম
এক ফ্যাদম সমানঃ
১৯৫৯ সালে আন্তর্জাতিক গজ এবং পাউন্ড ঐকমত্য অনুযায়ী মার্কিন যুক্তরাষ্ট্র, অস্ট্রেলিয়া, কানাডা, নিউজিল্যান্ড, দক্ষিণ আফ্রিকা এবং যুক্তরাজ্য আন্তর্জাতিক পাউন্ডকে ০.০৯১৪৪ মিটার নির্ধারণ করে। ১৯৫৯ সালে মার্কিন যুক্তরাষ্ট্র ফ্যাদমকে মার্কিন জরিপ ফুট হিসেবে সংজ্ঞায়িত করে।
২০১৯ সালের অক্টোবর মাসে মার্কিন যুক্তরাষ্ট্রের জাতীয় ভূমি জরিপ সংস্থা এবং জাতীয় মান ও প্রযুক্তি ইনস্টিটিউট যৌথ ভাবে মার্কিন জরিপ ফুট কে বাতিল করার ঘোষণা দেয়, যা ২০২২ সালের শেষের দিকে কার্যকর করা হবে। এরপর প্রথাগত মার্কিন এককে ফ্যাদমকে আন্তর্জাতিক ১৯৫৯ সালের ফুট অনুযায়ী সংজ্ঞায়িত করা হয়, যেখানে এক ফ্যাদম সমান ১.৮২৮৮ মিটার হিসেবে নির্ধারণ করা হয়।
উদ্ভুদ একক
একটা সময়ে সিকি বলতে এক ফ্যাদমের এক-চতুর্থাংশকে বলা হত।
জাহাজের ব্যবহৃত তারের দৈর্ঘ্যে কে ১০০ - ১২০ ফ্যাদম হিসেবে গণনা করা হত।
পানির গভীরতা
থাম্ব|হাইড্রোগ্রাফিক অফিসের পুরাতন নটিক্যাল চার্ট, যেখানে গভীরতাকে ফ্যাদমে প্রকাশ করা হয়েছে। বেশির ভাগ আধুনিক নটিক্যাল চার্টে গভীরতাকে মিটারে প্রকাশ করা হয়ে থাকে। তবে মার্কিন নৌ-মহাসাগরীয় অফিস ফিট এবং ফ্যাদম ব্যবহার করে থাকে। নটিক্যাল চার্টে গভীরতার ক্ষেত্রে যে একক ব্যবহৃত হয় তা সুনির্দিষ্ট ভাবে উল্লেখ করা থাকে।
অগভীর পানির গভীরতা মাপার জন্য মাঝিরা সাধারণত একধরনের শব্দ রেখা ব্যবহার করে, যাতে ফ্যাদম বিন্দু এবং কিছু ক্ষেত্রে ডিপ নামক বিন্দু চিহ্নিত করা থাকে, যেটা ব্যবহারকারী নিজের সুবিধামত চিহ্নিত করে থাকে। উপকূলীয় অঞ্চলের পানি, যেখানে পানির গভীরতা বেশি নয়, এবং যেখানে হাতে চালিত শব্দ রেখা দ্বারা গভীরতা মাপা যায় তাকে বলা হয় অন সাউন্ডিং বা ইন সাউন্ডিং । অপরদিকে যেসব এলাকায় পানির গভীরতা ১০০  ফ্যাদমের চেয়ে বেশি এবং হাতে চালিত শব্দ রেখা ব্যবহার করা যায় না সেসব এলাকাকে বলা হয় অফ সাউন্ডিং বা আউট অফ সাউন্ডিং । ১০০ ফ্যাদমের বেশি গভীরতার ক্ষেত্রে ভারী শব্দ রেখা দরকার হয়, একে বলা হয় গভীর-সমুদ্র।
তরঙ্গ দ্বারা গভীরতা পরিমাপক যন্ত্র এই পদ্ধতিটির স্থলাভিষিক্ত হয়। এ যন্ত্রটি যান্ত্রিক ভাবে জাহাজের নিচে পানির গভীরতা মাপতে পারে। এর একটি সংস্করণকে বলা হয় ফ্যাদমিটার (ট্রেডমার্ক)। এ যন্ত্র দ্বারা মাপা পরিমাপকে বলা হয় ফ্যাদগ্রাম। ফ্যাদম রেখা বা ফ্যাদম বক্ররেখা নটিক্যাল চার্টের উপর একটি বক্ররেখা, যেখানে সকল মিলিত বিন্দু একই গভীরতা নির্দেশ করে, অর্থাৎ এরা সমুদ্র তলদেশেও একই উচ্চতা নির্দেশ করে।
সমুদ্র তলদেশে একই গভীরতা বিশিষ্ট বিস্তীর্ণ সমতল ভূমি রয়েছে যাদের ফ্যাদম নম্বর দ্বারা চিহ্নিত করা হয়, যেমন উত্তর সাগরের বিস্তীর্ণ চৌদ্দ অথবা দীর্ঘ চল্লিশ।
লাইন দৈর্ঘ্য
বাণিজ্যিক মাছধরা নৌযানে গভীরতা পরিমাপের কাজে ফ্যাদম ব্যবহার করা হত। তাদের ব্যবহৃত দড়ি কে বলা হত ভূমিলাইন যেটা একটা প্রধান সেটলাইন থেকে ব্যবহার করা হত। সেটলাইন মূলত ৩০০ ফ্যাদমের দড়ির একটা বান্ডিল। এ দড়িটির ৫০ ফ্যাদমকেই (৩০০ ফুট বা ৯১ মিটার) বলা হত লাইন । বিশেষ করে প্রশান্ত মহাসাগরীয় উপকূলীয় অঞ্চলে মাছ ধরার কাজে ব্যবহৃত সেটলাইন গুলোকে 'স্কেটস' নামক এককে ভাগ করা হত, যার প্রতিটি কয়েক শত ফ্যাদম ভূমিলাইন বিশিষ্ট ছিল এবং সাথে বিভিন্ন ধরনের হুক আটকানো থাকত। বড় ধরনের মাছ ধরার কাজে ব্যবহৃত জালগুলো প্রায় ৭০ ফ্যাদম (৪২০ ফুট বা ১৩০ মিটার) লম্বা ছিল এবং মাঝের দিকটায় গভীরতা ছিল অনেক বেশি।
তিমি শিকারের কাজে ব্যবহৃত হার্পূন এর লাইন গুলো ছিল প্রায় ১৫০ ফ্যাদম (৯০০ ফুট বা ২৭০ মিটার) লম্বা। জাহাজের বাইরের দিকে কয়েক ফ্যাদম দূরে লগলাইনের সাথে লাগানো এক টুকরো কাপড়কে বলা হত ফোররানার, যেটা দিয়ে জাহাজের প্রবাহ রেখা সীমিত করা থাকত। পানির নিচে ৪০ ফ্যাদমের (২৪০ ফুট; ৭৩ মিটার) মধ্যে যেকোন গভীরতায় একধরনের প্রতিবন্দক লাগানো থাকত যাকে বলা হত ঘুড়ি ।
শিকল দিয়ে জোড়া দেওয়া একধরনের চেইন দিয়ে এর নোঙ্গর এর তার বানানো হত, যেটি সাধারণত ১৫ ফ্যাদম (৯০ ফুট; ২৭ মিটার) এর হয়, এটি শট নামে পরিচিত ছিল।
নোঙ্গরের তার হিসেবে ব্যবহৃত শিকলের দৈর্ঘ্য ১২.৫ ফ্যাদমের (৭৫ ফুট; ২২.৯ মিটার) সমান। ১৯৫৯ সালে ব্রিটিশ নৌবাহিনী শিকলের দৈর্ঘ্যকে ১৫ ফ্যাদমে (৯০ ফুট; ২৭ মিটার) পুনর্নিধারণ করে।
ফিনল্যান্ডে কদাচিৎ ফ্যাদমকে সমুদ্র সংক্রান্ত একক হিসেবে ব্যবহার করা হত, যা ০.০০১ নটিক্যাল মাইল বা ০.০১ তারের দৈর্ঘ্যের সমান।
মৃতদেহ সমাহিত করা
সমুদ্রে মৃতদেহ সমাহিত (মৃতদেহের সাথে ভারী বস্তু দিয়ে পানির তলায় পৌছানো) করার জন্য পানির গভীরতা সর্বনিম্ন ৬ ফ্যাদম হওয়া প্রয়োজন। এখান থেকেই বাক্যাংশ 'টু ডিপ সিক্স' এর উৎপত্তি যার অর্থ বাতিল বা নিষ্পত্তি করা।
এবাক্যাংশটি শেক্সপিয়ার তার দি টেম্পেস্ট এ ব্যবহার করেছেন।
ভূমির উপর
বিংশ শতাব্দীর প্রমার্ধের আগ পর্যন্ত যুক্তরাজ্যে খনির (খনিজ পদার্থ উত্তোলন) গভীরতা মাপার ক্ষেত্রে এটি ব্যবহার করা হত। খনিশ্রমিকেরা এটিকে ক্ষেত্রফলের একক হিসেবে ব্যবহার করে যা একটি তলের ফাটলের উপর ৬ বর্গফুট (০.৫৬ বর্গমিটার) এলাকা কে বুঝায়। ব্রিটেনে ৬ ফুট (১.৮ মিটার) প্রস্থচ্ছেদ দৈর্ঘ্য বিশিষ্ট যেকোনো কাঠের স্তুপের পরিমাণকে বুঝানোর কাযে এটি ব্যবহৃত হয়। মধ্য ইউরোপে এটি ক্লাফতার নামে পরিচিত, ফ্রান্সে যেটি টোইস নামে পরিচিত। প্রাথমিকভাবে নির্মাণ কাজের জন্য উপযুক্ত ছোট সংগ্রহ-তালিকার কাজে হাঙ্গেরি তে এখনো অনানুষ্ঠিকভাবে ভূমির ক্ষেত্রফল মাপার কাজে বর্গ ফ্যাদম ব্যবহার করা হয়।
বাদুড়
বাদুড় একটি স্তন্যপায়ী প্রাণী যা পাখার সাহায্যে আকাশে উড়ে বেড়াতে সক্ষম। বাদুড় কোন পাখি নয়। এটি পৃথিবীর একমাত্র উড্ডয়ন ক্ষমতা বিশিষ্ট স্তন্যপায়ী প্রাণী। পৃথিবীতে প্রায় ১১০০ প্রজাতির বাদুড় রয়েছে। বাদুড়দের প্রজাতিসংখ্যা স্তন্যপায়ী প্রাণীর মোট প্রজাতিসংখ্যার শতকরা ২০ ভাগ । প্রায় ৭০ ভাগ বাদুড় প্রজাতি পতঙ্গভূক; বাকিরা ফল-মূল খায় ।
বাদুড় নিশাচর প্রাণী । দিনের বেলায় অন্ধকার স্থানে উলটো হয়ে ঝুলে থাকে ।
বাদুড়ের দৃষ্টিশক্তি অত্যন্ত ক্ষীণ, তাই চলার সময় শ্রবণশক্তির উপর নির্ভর করতে হয় । বাদুড়ের কান শব্দোত্তর তরঙ্গের শব্দ শুনতে সক্ষম । চলার সময় বাদুড় ক্রমাগত মুখ দিয়ে প্রায় ২০ কিলোহার্টজ শব্দোত্তর তরঙ্গের শব্দ তৈরি করে এবং সেই শব্দ তার চারপাশ থেকে প্রতিধ্বনি হয়ে ফিরে আসলে বাদুড় সেই প্রতিধ্বনি থেকেই আশেপাশের সম্ভাব্য বাধা-বিঘ্ন সম্পর্কে ধারণা লাভ করতে ও তা এড়িয়ে চলতে পারে। তবে বৈদ্যুতিক তারে মাঝে মাঝে তাদের মরা ঝুলন্ত অবস্থায় দেখা যায় কারণ তারের প্রস্থ কম হওয়ায় তাদের তাৎক্ষনিক ভাবে তারা তারের সুস্পষ্ট ধারণা পায় না।
মলহারগড়
মলহারগড় (Malhargarh) ভারতের মধ্য প্রদেশ রাজ্যের মন্দসৌর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৮ মিটার (১৫০২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মালহারগড় শহরের জনসংখ্যা হল ৭৩৪৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে মালহারগড় এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দোয়ারাবাজার থানা
দোয়ারাবাজার থানা বাংলাদেশের সুনামগঞ্জ জেলার অন্তর্গত দোয়ারাবাজার উপজেলার একটি থানা।
প্রতিষ্ঠাকাল
ছাতক থানা ও সুনামগঞ্জ সদর থানার কিয়দংশ এলাকা নিয়ে ১৯৭৬ সালের ২৫ সেপ্টেম্বর দোয়ারাবাজার থানা প্রতিষ্ঠিত হয়।
প্রশাসনিক এলাকাসমূহ
দোয়ারাবাজার উপজেলার ৯টি ইউনিয়নের প্রশাসনিক কার্যক্রম দোয়ারাবাজার থানার আওতাধীন।
মাইকেল রিপন
মাইকেল জেমস রিপন (Michael James Rippon); (জন্ম: ১৪ সেপ্টেম্বর ১৯৯১) হলেন একজন দক্ষিণ আফ্রিকান বংশোদ্ভূত ডাচ ক্রিকেটার। রিপন একজন ডানহাতি ব্যাটসম্যান যিনি বল করেন বাহাতি অর্থডক্স। তিনি কেপ টাউনে জন্মগ্রহণ করেছিলেন।
দক্ষিণ আফ্রিকায় প্রারম্ভিক কর্মজীবন
"রন্দেবস বালক উচ্চ" বিদ্যালয় শিক্ষালাভ করেন। রিপন ২০১০-১১ স্ট্যান্ডার্ড ব্যাংক নাইটদের বিরুদ্ধে কেপ ​কোবরাসের হয়ে তার টোয়েন্টি২০ আত্মপ্রকাশ হয়। তিনি তার ওয়ারিয়র্স বিরুদ্ধে প্রতিযোগিতার ফাইনালে আসার সঙ্গে প্রতিযোগিতায় কোবরার হয়ে পাঁচটি খেলায় অংশ নেন। প্রতিযোগিতায় তার ছয় নম্বর খেলায় রিপন ২৮ রানে ২ উইকেট সেরা বোলিংয়ে, ৩১.৭৫ গড়ে ৪ উইকেট লাভ করেন। এটা ছিল বোলান্ডের বিরুদ্ধে একটি "লিস্ট এ" ম্যাচে পশ্চিম প্রদেশ হয়ে তার আত্মপ্রকাশ ম্যাচের মরসুম।
ইংল্যান্ডে স্থানান্তর
রিপন ২০১২ মৌসুম থেকে ২০১৩ মৌসুমের শেষ পর্যন্ত সেখানে খেলার জন্য ইংরেজি কাউন্টি ক্লাব সাসেক্স একটি চুক্তি স্বাক্ষর করেন।
মাদ্রাজ ও দক্ষিণ মারাঠা রেলওয়ে
thumb|300px|মাদ্রাজ ও দক্ষিণ মারাঠা রেলওয়ের মানচিত্র মাদ্রাজ ও দক্ষিণ মারাঠা রেলওয়ে একটি রেল কোম্পানি ছিল, যা দক্ষিণ ভারতে কার্যক্রম পরিচালনা করত। এটি ১৯০৮ সালের ১লা জানুয়ারি মাদ্রাজ রেলওয়ে ও সাউদার্ন মারাঠা রেলওয়েকে একীভূত করে প্রতিষ্ঠিত হয়েছিল।
thumb|left|মালাবার জেলার চালিয়ামের বেপুর রেলওয়ে স্টেশন, যা অল্প কিছুকালের জন্য [[মাদ্রাজ রেলওয়ে|মাদ্রাজ রেলওয়ের পশ্চিম রেল প্রান্তিক ছিল। প্রাথমিকভাবে রেলওয়েটির সদর দফতর মাদ্রাজের রায়পুরমে ছিল, কিন্তু পরে এরম্বুরে একটি নবনির্মিত ভবনে স্থানান্তরিত করা হয়, যা ১৯২২ সালের ১১ই ডিসেম্বর উদ্বোধন করা হয়েছিল। রেলওয়ের ব্যবস্থাপনা ১৯৪৪ সালের ১ এপ্রিল ভারত সরকার সরাসরি গ্রহণ করে। মাদ্রাজ ও দক্ষিণ মারাঠা রেলওয়ে, দক্ষিণ ভারতীয় রেলওয়ে এবং মহীশূর রাজ্য রেলওয়েকে ১৯৫১ সালের ১৪ই এপ্রিল একীভূত করে দক্ষিণ রেলওয়ে গঠন করা হয়, যা ভারতীয় রেলের ১৮ টি জোন বা অঞ্চলের একটি।
নাসিরউদ্দিন নুসরাত শাহ
নাসিরউদ্দিন নুসরাত শাহ (শাসনকাল ১৫১৯-১৫৩৩) ছিলেন সুলতান আলাউদ্দিন হোসেন শাহের পুত্র। তিনি তার পিতার অনুসৃত নীতি বজায় রাখেন। শাসনের প্রথমদিকে নতুন অঞ্চল জয় করে সালতানাতের অন্তর্ভুক্ত করলেও ১৫২৬ সালের পর তাকে মোগলদের সাথে ঘাঘরার যুদ্ধে জড়িয়ে পড়তে হয়। নাসির উদ্দিন নুসরাত শাহ এর সময় বাংলা সালতানাত তার সোনালী যুগে পৌছে।
(r. undefined – undefined)
অ্যানা লিলিয়ানা আভিয়াও
অ্যানা লিলিয়ানা আভিয়াও (জন্ম: ২৫ আগস্ট ১৯৯৪) হলেন অ্যাঙ্গোলার একজন মডেল, যিনি দেশটিতে ২০১৮ সালে মিস অ্যাঙ্গোলা প্রতিযোগিতায় বিজয়ী হয়েছেন। ২০১৮ সালে তিনি মিস ইউনিভার্স প্রতিযোগিতায় অ্যাঙ্গোলার প্রতিনিধিত্ব করেছিলেন।
ব্যক্তিগত জীবন
অ্যানা লিলিয়ানা আভিয়াও নেদারল্যান্ডসের আমস্টারডাম শহরে বাস করেন। তিনি ব্যবসায় শিক্ষায় স্নাতক ডিগ্রি অর্জন করেছেন।
মিস অ্যাঙ্গোলা ২০১৮
অ্যানা লিলিয়ানা আভিয়াও অ্যাঙ্গোলার রাজধানী লুয়ান্ডায় মিস অ্যাঙ্গোলা ২০১৮ খেতাব লাভ করেছিলেন।
মিস ইউনিভার্স ২০১৮
অ্যানা লিলিয়ানা আভিয়াও থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অ্যাঙ্গোলার প্রতিনিধিত্ব করেছিলেন।
নফল নামাজ
নফল নামাজ বলতে ইসলাম ধর্মানুসারী অর্থাৎ মুসলমানদের এমন নামাজ বোঝায় যা আদায় করলে সওয়াব রয়েছে কিন্তু আদায় না করলে কোনো গুনাহ নেই।
নফল নামায আদায়ের নিয়ম
নফল নামায সাধারণত দুই রাকাত দুই রাকাত করে আদায় করা হয়। তবে এক সালামে চার রাকআত নামায আদায় করাতে আপত্তি নেই এবং নফল নামায যেকোনো সূরা তিলাওয়াত করার মাধ্যমে পড়া যায়। তবে, সূরা ফাতিহা প্রত্যেক নামাযে পড়া আবশ্যক।
নফল নামায আদায়ের সময়
তিনটি হারাম ওয়াক্ত বা সময় ব্যতীত দিনের যেকোনো সময় নফল নামায পড়া যায়।
বিশেষ নফল নামাজ
তিনটি বিশেষ নফল নামাজ রয়েছে। এগুলো হল তাহিয়াতুল অজুর নামাজ, ইশরাকের নামাজ এবং সালাতুল-যুহা বা চাশতের নামাজ।
৭৯ নং ওয়ার্ড, কলকাতা পৌরসংস্থা
ওয়ার্ড নং ৭৯  ভারতের পশ্চিমবঙ্গ রাজ্যের দক্ষিণ  কলকাতার খিদিরপুর (বাবু বাজার), মোমিনপুর, মাঝেরহাট এবং টিকিয়াপাড়া   নিয়ে গঠিত কলকাতা পৌরসংস্থার বরো নং ৯ এর একটি প্রশাসনিক বিভাগ।
ভূগোল
ওয়ার্ডটি কলকাতা পুলিশের বন্দর বিভাগএর একবালপুর, খিদিরপুর এবং তারাতলা থানা পরিবেশন করে।
ওয়াটগঞ্জ মহিলা থানা যা ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত, বন্দর বিভাগের   অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ  উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
উপরের মত বেহালা থানার একই ঠিকানায় অবস্থিত বেহালা মহিলা থানা, দক্ষিণ পশ্চিম বিভাগের অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।
নির্বাচনের ফলাফল
এটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর কলকাতা বন্দরের একটি অংশ।
চাঁদপুর-১
চাঁদপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬০ আসন।
সীমানা
চাঁদপুর-১ আসনটি চাঁদপুর জেলার কচুয়া উপজেলা নিয়ে গঠিত।
আজিজুর রহমান আজিজ
অন্য ব্যবহারের জন্য, দেখুন আজিজুর রহমান (দ্ব্যর্থতা নিরসন)।
আজিজুর রহমান আজিজ একজন বাংলাদেশী কবি, সাহিত্যিক, উপন্যাসিক, সুরকার, এবং গীতিকার। তিনি কবি খ্যাতিতেই বেশি পরিচিত, বিশেষ করে তিনি তার প্রজম্ন এবং বন্ধু, অণুসারী ও পরিচিত সম্প্রদায়ের মাঝে “এই শহরের জীবন্ত কবি” নামেই পরিচিত। তিনি ১৯৮০ সাল থেকে লেখালেখী করে আসছেন। তার প্রকাশিত বহু গল্প, কবিতা ও উপন্যাস, এবং গান পাঠক সমাজে অনেক জনপ্রিয়। বর্তমানে তিনি বাংলাদেশ জাতীয় জাদুঘরের ট্রাস্টি বোর্ডের চেয়ারম্যান হিসেবে দায়িত্ব প্রাপ্ত আছেন। এর পুর্বে তিনি তথ্য কমিশনের প্রধান তথ্য কমিশনার ছিলেন । সাহিত্যে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
জন্ম ও পরিবার
তিনি ১৯৪৪ সালের ১০ই জানুয়ারি বাংলাদেশের মাদারীপুর জেলায় জম্নগ্রহণ করেন। তার বাবার নাম আব্দুল মান্নান এবং মায়ের নাম শিরিন জাহান।
শিক্ষা জীবন
আজিজুর রহমান আজিজ মাদারীপুরের কালামৃধা জিও উচ্চ বিদ্যালয় থেকে মেট্রিক্যুলেশন পাশ করেন এবং সরকারী রাজেন্দ্র কলেজ থেকে এন্ট্রান্স পাশ করেন। পরবর্তীতে তিনি মাদারীপুরের খাজা নাজিমউদ্দিন কলেজে পড়াশোনা করেন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যের উপরে স্নাতোকত্তোর ডিগ্রি লাভ করেন। এর কিছু বছর পরে তিনি যুক্তরাজ্যের কুইন ভিক্টোরিয়া বিশ্ববিদ্যালয় অফ ম্যানচেস্টারে পড়াশোনা করতে যান।
সাহিত্য কর্ম
এ পর্যন্ত আজিজুর রহমান আজিজ ৬৫ গ্রন্থ; উপন্যাস, অসংখ্য কাব্যগ্রন্থ, শিশুতোষ গ্রন্থ লিখেছেন এবং তার লেখা নিয়ে চলচ্চিত্র হয়েছে। তিনি অনেক গান লিখেছেন, গান গেয়েছেন এবং গানে সুর দিয়েছেন ।
উপন্যাস
লেখক ও কথা সাহিত্যিক আজিজুর রহমান আজিজ এর উল্লেখযোগ্য উপন্যাসঃ
কাব্যগ্রন্থ
গল্পঃ অরন্যে পাপ (১৯৮৩, দোলন প্রকাশন, চট্টগ্রাম), প্রজম্নের পদাবলী (২০১৪), মেঘের ঘরে বসত বাড়ি (২০১৪)।
শিশুতোষ
দরবেশ পাখি (১৯৯৮, অনন্যা) দ্বিতীয় সংস্করন সময় প্রকাশন, আজো স্বাধীনতার গল্প বলি (১৯৯১, সময়), অচিনদেশের অচিন কথা (১৯৯২, সময়), আকাশ অনন্ত অহনা-র ছড়া, পরীর রাজ্য করলো যারা জয়, মিথ্যে রাজার দেশে।
স্বল্পদৈর্ঘ্য চলচ্চিত্র
জলের মেয়ে- ইউনিভার্সিটি ফ্লিল্মস পূর্ন দৈর্ঘ্য চলচ্চিত্র প্রেম শুধু প্রেম- লেখকের অন্য প্রজাপতি উপন্যাস অবলম্বনে নির্মাণ করেছেন ইউনিভার্সিটি ফিল্মস লিঃ।
জোড় মৌলিক অনুমান
জোড় মৌলিক অনুমান, মৌলিক সংখ্যা সংশ্লিষ্ট একটি বিখ্যাত সমস্যা। আনুমানিক ৩০০খ্রীঃপূঃ সময়ে ইউক্লিড এটি বর্ণনা করেন। এ ধরনের মৌলিক সংখ্যার জোড়াকে জোড় মৌলিক বলা হয়। বহু সংখ্যাতাত্ত্বিক এই অনুমানটি নিয়ে গবেষণা করেছেন। গণিতবিদেরা মৌলিক সংখ্যার বণ্টন সংক্রান্ত কিছু ন্যায়শাস্ত্রগত অনুসন্ধানবিদ্যা এর ভিত্তিতে এই অনুমানটিকে সত্য বলে মনে করেন।
বহিসংযোগ
Twin prime conjecture Conjecture des nombres premiers jumeaux
ম্যানি মার্টিনডেল
ইমানুয়েল আলফ্রেড ম্যানি মার্টিনডেল (Manny Martindale; জন্ম: ২৫ নভেম্বর, ১৯০৯ - মৃত্যু: ১৭ মার্চ, ১৯৭২) বার্বাডোসের সেন্ট লুসি এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও কোচ ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৯ সময়কালে ওয়েস্ট ইন্ডিজ দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতে উদ্বোধনী বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে নামতেন ‘ম্যানি’ ডাকনামে পরিচিত ম্যানি মার্টিনডেল।
সমগ্র খেলোয়াড়ী জীবনে দশ টেস্টে অংশগ্রহণের সুযোগ পেয়েছেন তিনি। ২৪ জুন, ১৯৩৩ তারিখে ইংল্যান্ডের বিপক্ষে টেস্ট অভিষেক ঘটে ম্যানি মার্টিনডেলের।
দীর্ঘ দূরত্ব অতিক্রম করে ডানহাতে ফাস্ট বোলিং করতেন ম্যানি মার্টিনডেল। তবে, এ ধরনের বোলিং করার জন্য তার উচ্চতা তেমন ছিল না। ধারাভাষ্যকারেরা লিয়ারি কনস্ট্যান্টাইন ও লেসলি হিল্টনের পাশে তার একযোগে পেস বোলিং আক্রমণ কার্য পরিচালনার বিষয়টির সাথে ১৯৭০ ও ১৯৮০-এর দশকে বিখ্যাত ওয়েস্ট ইন্ডিয়ান পেস জুটির সাথে তুলনা করেন যা পথিকৃতের ভূমিকায় অবতীর্ণ হয়েছিল।
ক্রিকেটে স্বল্প পরিচিত ও অপরিচিত থাকলেও ১৯৩৩ সালে ওয়েস্ট ইন্ডিজ দলের সাথে ইংল্যান্ড গমন করেন। ঐ সফরে তিনি বেশ সফল ছিলেন। ৩ টেস্ট নিয়ে গড়া ঐ সিরিজে অর্ধেকেরও বেশি উইকেট তার দখলে ছিল। এছাড়াও, শতাধিক প্রথম-শ্রেণীর উইকেট পেয়েছেন ম্যানি মার্টিনডেল।
১৯৩৯ সালে দ্বিতীয়বারের মতো ইংল্যান্ড গমন করেন। তবে এবার তিনি তুলনামূলকভাবে কম সফলতা পান। কিন্তু, ইংল্যান্ডের লীগ ক্রিকেটে নিজেকে প্রতিষ্ঠিত বোলারে পরিণত করতে সমর্থ হন। শুরুতে বার্নলি ক্রিকেট ক্লাবে খেলেন। এরপর পরবর্তী ২৮ বছর পেশাদার ক্রিকেটার হিসেবে ইংল্যান্ডে অবস্থান করেন। ১৯৬৪ সালে বার্বাডোসে ফিরে আসেন ও কোচিংয়ের দিকে ধাবিত হন। ১৯৭২ সালে তার দেহাবসান ঘটে।
ইংল্যান্ড গমন, ১৯৩৩
ওয়েস্ট ইন্ডিজে সীমিত আকারে প্রথম-শ্রেণীর ক্রিকেট খেলার আয়োজন করা হতো। ১৯৩৩ সালে ইংল্যান্ড গমনের পূর্বে মাত্র চারটি খেলায় অংশগ্রহণের সুযোগ পেয়েছিলেন ম্যানি মার্টিনডেল। তিনি মাত্র ১৪ উইকেট দখল করেন। তন্মধ্যে, প্রস্তুতিমূলক খেলায় পেয়েছিলেন পাঁচটি। বেশ কম ক্রিকেট খেলায় ওয়েস্ট ইন্ডিজের স্বল্পসংখ্যক ব্যক্তির কাছেই তিনি পরিচিত ছিলেন। তবে, এ সফরে তিনি নিজেকে ঠিকই মেলে ধরতে সক্ষম হন।
ইংল্যান্ডের মাটিতে পা রাখার পর তিনি খুব দ্রুত সফলতা পান। দ্য টাইমসের প্রতিবেদনে দলের প্রথম দিনের অনুশীলনীর বিষয়ে উল্লেখ করা হয় যে, জাল ঘেরা অনুশীলনীর সীমাবদ্ধতা সত্ত্বেও ই. মার্টিনডেলকে কনস্ট্যান্টাইন ও জর্জ ফ্রান্সিসের যোগ্য উত্তরসূরী পেস বোলার হিসেবে মনে করা হচ্ছে।
এসেক্সের মুখোমুখি
মূল ক্রিকেট খেলা শুরু হলে ম্যানি মার্টিনডেল তাৎক্ষণিক সফলতা পান। সফরে নিজস্ব দ্বিতীয় ও ব্যক্তিগত তৃতীয় প্রথম-শ্রেণীর খেলায় এসেক্সের বিপক্ষে প্রথম ইনিংসে মাত্র ৩২ রানে আট উইকেট পান। এরপর দ্বিতীয় ইনিংসে ৪/৭৩ পান। খেলায় তিনি ১০৫ রানের বিনিময়ে ১২ উইকেট পেয়েছিলেন যা পরবর্তীতে তার খেলোয়াড়ী জীবনের সেরা হিসেবে রয়ে যায়। ১৯৩২-৩৩ মৌসুমে বিতর্কিত বডিলাইন সিরিজের বিষয়টি তখনো বেশ সরব ছিল। এ অবস্থায় দ্য টাইমসের প্রতিবেদনে মার্টিনডেলের বোলিংয়ের ভূয়সী প্রশংসা করা হয়। পুরনো ধাঁচের বোলিং ভঙ্গীমা নিয়ে তার ন্যায় ফাস্ট বোলার স্লিপ অঞ্চলে উইকেট তুলে নিয়েছেন ও লেগ সাইডের পরিবর্তে অফ সাইডে সংক্ষিপ্ত সময়ে এসেক্স ব্যাটসম্যানদের আসা-যাওয়ার পালা ছিল।
পরের খেলায় হ্যাম্পশায়ারের বিপক্ষে দ্বিতীয় ইনিংসে ৬/৬১ বোলিং পরিসংখ্যান দাঁড় করান। মে, ১৯৩৩ সালের শেষ সপ্তাহে প্রথম-শ্রেণীর গড় প্রকাশিত হলে দেখা যায় যে, উইকেট প্রতি ১৪.২০ গড়ে ৩৪টি প্রথম-শ্রেণীর উইকেট পেয়েছেন ম্যানি মার্টিনডেল। সংখ্যার দিক থেকে দলের অন্য যে-কোন বোলারের তুলনায় দ্বিগুণেরও অধিক উইকেট পেয়েছেন তিনি।
টেস্ট সিরিজ
পেশীতে টান পড়ার ন্যায় শারীরিক অসুস্থতার কারণে জুন মাসে তার বোলিং বেশ অকার্যকর ছিল। এ সময়ে তিনি খেলার বাইরে ছিলেন কিংবা কম বোলিং করতেন। সুস্থ হবার পর লর্ডসে সিরিজের প্রথম টেস্টের প্রথম ইনিংসে ফ্রান্সিসের সাথে বোলিং উদ্বোধনে নামেন। নেলসন থেকে লীগ ক্রিকেটে অংশগ্রহণের কারণে কনস্ট্যান্টাইনকে ছাড়া হয়নি। মার্টিনডেল ৪/৮৫ পান। তবে, ইংল্যান্ড খুব সহজেই ইনিংস ব্যবধানে জয় তুলে নেয়।
বডিলাইন কৌশল
পূর্ববর্তী শীত মৌসুমে ইংল্যান্ড দল বিতর্কিত বডিলাইন সিরিজ অস্ট্রেলিয়ার মাটিতে খেলে। এরফলে ইংরেজ বোলারেরা লেগ স্ট্যাম্প বরাবর বোলিং করার দায়ে অভিযুক্ত হয়। প্রায়ই বলগুলো খাঁটোমানের থাকায় লেগ সাইডে অবস্থানকারী চার কিংবা পাঁচজন ফিল্ডার ব্যাটের খোঁচা খেয়ে ক্যাচ তালুবন্দী করার জন্য অপেক্ষায় থাকতেন। এ কৌশল অবলম্বনের ফলে ব্যাটসম্যানদের পক্ষে বল সামলানো বেশ দুরূহ হয়ে পড়ে ও রূপরেখা পূর্বনির্ধারিত ছিল। ১৯৩৩ মৌসুমে এ বিষয়টি অত্যন্ত স্পর্শকাতরতা লাভ করে। ইয়র্কশায়ারের বিপক্ষে ম্যানি মার্টিনডেল অংশগ্রহণ করেননি। স্বাগতিক দল নিজেদের উপযোগী করে পিচ প্রস্তুত করায় ওয়েস্ট ইন্ডিয়ান অধিনায়ক জ্যাকি গ্র্যান্ট বেশ দুশ্চিন্তাগ্রস্ত ছিলেন। ফাস্ট বোলিংয়ের কার্যকারিতা না থাকার কথা ভেবে তিনি কনস্ট্যান্টাইনকে বডিলাইন বোলিং করার নির্দেশ দেন। এ কৌশলটি তেমন কার্যকারিতা পায়নি। তবে, গ্রান্ট ও কনস্ট্যান্টাইন এ বিষয়ে বিশদ আলোচনা করে দ্বিতীয় টেস্টে বডিলাইন বোলিং করার সিদ্ধান্ত নেন।
ওয়েস্ট ইন্ডিজ দল ৩৭৫ রান তুলে। প্রত্যুত্তরে ইংল্যান্ড দল এগিয়ে আসলে মার্টিনডেল ও কনস্ট্যান্টাইন বডিলাইন বোলিং করতে থাকেন। এ দু’জন ওভারে চারটি শর্ট বল ফেলতেন ও মাথা সমান উচ্চতায় চলে আসতো। মাঝে-মধ্যে তারা উইকেট লক্ষ্য করে বল ফেলতেন। ইংরেজ ব্যাটসম্যানদের অনেকেই অস্বস্তিকর অবস্থায় নিপতিত হন। তন্মধ্যে, মার্টিনডেলের ছোঁড়া একটি শর্ট বল মোকাবেলা করতে ব্যর্থ হওয়ায় ওয়ালি হ্যামন্ডের চিবুকে আঘাত হানলে রিটায়ার হার্ট হতে বাধ্য হন। মার্টিনডেল দ্রুতগামী বোলার হওয়া সত্ত্বেও কনস্ট্যান্টাইনও সেরা পেস বোলিং করতে থাকেন। তাসত্ত্বেও, অস্ট্রেলিয়ায় বডিলাইন কৌশল অবলম্বনের জন্য দায়ী ইংরেজ অধিনায়ক ডগলাস জারদিন দীর্ঘ পাঁচ ঘণ্টা ক্রিজে অবস্থান করতে সক্ষম হন। এ সময় তিনি নিজের একমাত্র সেঞ্চুরিটি তুলে নেন। অনেক ক্রিকেট সমালোচক জারদিনের ব্যাটিংয়ের প্রশংসা করে ও খেলায় সাহসিকতা তুলে ধরায় খুশী হয়।
আরেকটি বোলিং উপযোগী পিচে বল বেশ ধীরগতিতে আসে ও বডিলাইন কৌশল অবলম্বনের অকার্যকারিতা তুলে ধরে। তবে, দর্শকেরা খেলা শেষে বডিলাইনের বিপক্ষে ইংরেজদের কৌশল গ্রহণের বিষয়ে বেশ ঘৃণা প্রকাশ করে। কিন্তু, সমসাময়িক প্রতিবেদনগুলোয় এ কৌশল গ্রহণের কথা তুলে ধরা হয়নি। দ্য টাইমসের প্রতিবেদনে উল্লেখ করা হয় যে, খেলাটি প্রাণবন্তঃ ছিল। এ বোলিংয়ের ফলে মার্টিনডেল ৫/৭৩ পান। অন্যদিকে, কনস্ট্যান্টাইন মাত্র একটি উইকেট পেয়েছিলেন। ওয়েস্ট ইন্ডিজের দ্বিতীয় ইনিংসে ইংল্যান্ড দল বডিলাইন কৌশল অবলম্বন করলেও খেলাটি ড্রয়ে পরিণত হয়।
তৃতীয় টেস্ট
গ্রীষ্মের তৃতীয় ও চূড়ান্ত টেস্টটি ওয়েস্ট ইন্ডিজের জন্য মনোপীড়াদয়কে পরিণত হয়। ওভালের খেলাটিতে স্বাগতিক ইংরেজ দল ইনিংস ব্যবধানে জয়ী হয়। শনিবার ব্যাটিং উপযোগী পিচে অভিষিক্ত চার্লস ম্যারিওট তার খেলোয়াড়ী জীবনের একমাত্র টেস্টে ১১ উইকেট পেলে এ ফলাফল আসে। ইংল্যান্ডের একমাত্র ইনিংসে ম্যানি মার্টিনডেল ৫/৯৩ লাভ করেন। দ্য টাইমসের মন্তব্য অনুযায়ী জানা যায়, তিনি বোলিং করলেও তা যথেষ্ট ও সময় উপযোগী ছিল না। পাঁচ-উইকেট লাভের কারণে ম্যানি মার্টিনডেল এ সিরিজে ১৭.৯২ গড়ে ১৪ উইকেট দখল করেন। এর বিপরীতে তার বোলিং সতীর্থরা ৫৮.৩৩ গড়ে মাত্র ১২ উইকেট লাভ করতে পেরেছিলেন। ঐ সময় পর্যন্ত এটিই যে-কোন ওয়েস্ট ইন্ডিয়ান বোলারের সেরা সাফল্য ছিল।
চূড়ান্ত টেস্টের পরপরই ওয়েস্ট ইন্ডিজ দল স্যার লিন্ডসে পারকিনসনের ব্যবস্থাপনায় গঠিত দলের বিপক্ষে একটি প্রথম-শ্রেণীর খেলায় অংশ নেয়। ঐ মৌসুমে তৃতীয়বারের মতো ইনিংসে আট উইকেট পান ম্যানি মার্টিনডেল। এবারের বোলিং পরিসংখ্যান ছিল ৮/৩৯। মৌসুমের শেষ খেলায় এইচ. ডি. জি. লেভেসন গাওয়ার একাদশের বিপক্ষে খেলেন। এ খেলায় তিনি মৌসুমে শত উইকেটের সন্ধান পান। ১৯৩৩ মৌসুমে ২০.৯৮ গড়ে ম্যানি মার্টিনডেল ১০৩টি প্রথম-শ্রেণীর উইকেট পান। এলিস আচং ৩৬.১৪ গড়ে ৭১ উইকেট পেলেও অন্য কোন বোলারই ৫০ উইকেটের বেশি পাননি। ১৯২৮ সালে কনস্ট্যান্টাইনের সংগৃহীত ১০০ উইকেট লাভের মর্যাদা লাভ করেন। তবে, দূর্ভাগ্যবশতঃ কনস্ট্যান্টাইনসহ অন্য কোন কার্যকরী বোলার তাকে যথোচিত সহায়তা করেননি। উইজডেন কর্তৃপক্ষ তাদের ১৯৩৪ সালের সংস্করণে মার্টিনডেল ও ব্যাটসম্যান জর্জ হ্যাডলিকে দলের অপরিহার্য ও দৈত্যরূপে আখ্যায়িত করেছিল। ব্যাট হাতে জর্জ হ্যাডলির পাশাপাশি দলের সফলতা প্রাপ্তিতে মার্টিনডেলের উপর নির্ভর করতে হতো। তাসত্ত্বেও, জর্জ হ্যাডলিকে উইজডেন কর্তৃপক্ষ অন্যতম বর্ষসেরা ক্রিকেটারের সম্মাননায় অভিষিক্ত করে; মার্টিনডেলকে নয়।
ফিরতি সফর
১৯৩৩-৩৪ ও ১৯৩৪-৩৫ মৌসুমে আন্তঃঔপনিবেশিক প্রতিযোগিতায় ম্যানি মার্টিনডেল বার্বাডোসের পক্ষে খেলে ব্যক্তিগতভাবে বিরাট সফলতা পান তবে কোন বছরই তার দল প্রতিযোগিতার শিরোপা লাভে সক্ষমতা দেখায়নি। দ্বিতীয় মৌসুমটিতে ১৯৩৪-৩৫ মৌসুমে মেরিলেবোন ক্রিকেট ক্লাব ওয়েস্ট ইন্ডিজ গমন করে। দলটিতে কয়েকজন টেস্ট খেলোয়াড় ও কিছু নতুন খেলোয়াড় চার টেস্টে অংশগ্রহণ করে। স্বাগতিক উপনিবেশ দলের বিপক্ষে তারা খেলে। সফরকারী দলের বিপক্ষে বার্বাডোস দল দুই খেলায় অংশ নিলেও মার্টিনডেল খুব কমই প্রভাব বিস্তার করেছিলেন। কোন খেলাতেই কোন উইকেট লাভে সক্ষম হননি তিনি।
দ্বিতীয় খেলাটি বৃষ্টির কবলে পড়ে ও বিরূপ আবহাওয়া টেস্ট খেলায় প্রভাব বিস্তার করে। টেস্ট খেলাটি নাটকীয় পর্যায়ে উপনীত হয়। ইংরেজ অধিনায়ক বব ওয়াট টসে জয়লাভ করে ওয়েস্ট ইন্ডিয়ানদেরকে ভেজা পিচে ব্যাটিংয়ের জন্য আমন্ত্রণ জানান। এরপর ২১ রান পিছিয়ে থেকে ইংল্যান্ড দল ইনিংস ঘোষণা করে। ওয়েস্ট ইন্ডিজ দল দ্বিতীয় ইনিংসে ইনিংস ঘোষণা করলে ইংল্যান্ডের জয়ের লক্ষ্যমাত্রা ধার্য্য হয় মাত্র ৭২ রান। তখনো ব্যাটিং উপযোগী ছিল না পিচ। ওয়াট মার্টিনডেলের তোপের কাছে হার না মানতে ব্যাটিং অর্ডার পুণঃগঠন করেন। ৮.৩ ওভারে মাত্র ২২ রান খরচনায় ৫ উইকেট তুলে নেন ম্যানি মার্টিনডেল। হ্যামন্ডের ২৯ রানের ইনিংস দলকে চার উইকেটের জয় এনে দেয়। তন্মধ্যে, শেষ বলে মার্টিনডেলকে ছক্কা হাঁকান ওয়ালি হ্যামন্ড। ঐ খেলায় মার্টিনডেল আট উইকেট পান। কিন্তু, কনস্ট্যান্টাইনের ন্যায় বোলারদের অনুপস্থিতি দলকে জয়লাভ এনে দিতে ব্যর্থ হয়।
প্রথম টেস্টে ম্যানি মার্টিনডেলের ফাস্ট বোলিং জুটি ছিলেন লেসলি হিল্টন। ত্রিনিদাদের দ্বিতীয় টেস্টে তাদের সাথে কনস্ট্যান্টাইন যুক্ত হন। বব ওয়াটের বিস্ময়কর অধিনায়কত্বের কারণে এ খেলায় ইংল্যান্ড দল পরাজয়বরণ করতে বাধ্য হয়। টসে জয়লাভ করেও ওয়েস্ট ইন্ডিজকে ব্যাটিংয়ে পাঠান বব ওয়াট। ৩২৫ রানের জয়ের লক্ষ্যমাত্রায় ইংরেজ দল মাঠে নামে। তিনি পুনরায় ব্যাটিং অর্ডার পরিবর্তন করেন। ৭৫/৫ পতন ঘটলে শীর্ষস্থানীয় ব্যাটসম্যানেরা তা পূরণে সক্ষম হননি। তবে, মার্টিনডেল মাত্র এক উইকেট পেয়েছিলেন।
ব্রিটিশ গায়ানায় তৃতীয় টেস্টটি বৃষ্টিবিঘ্নিত হয় ও ধীরগতিতে রান উঠে। অবশ্যম্ভাবী ফলাফল হিসেবে খেলাটি ড্রয়ে পরিণত হয়। ইংল্যান্ডের প্রথম ইনিংসে ম্যানি মার্টিনডেল তিন উইকেট পান।
টেস্ট জয়
জ্যামাইকায় সিরিজের চতুর্থ ও চূড়ান্ত টেস্ট জয়ের মাধ্যমে ওয়েস্ট ইন্ডিজ দল সিরিজ জয় করে। স্থানীয় বীর জর্জ হ্যাডলি’র অপরাজিত ২৭০ রানের বীরোচিত ইনিংসের সাথে মার্টিনডেল ও কনস্ট্যান্টাইনের ১৩ উইকেট লাভই এর প্রধান কারণ। এ টেস্টে বোলারদের রাজত্ব কায়েম হয়েছিল। বব ওয়াট ইংল্যান্ডের প্রথম ইনিংসে উদ্বোধনে নামেন। কিন্তু, মার্টিনডেলের দ্রুতগতিসম্পন্ন অফ স্ট্যাম্পের বাইরে দিকে চলে যাওয়া বলে শূন্য রানে মাঠের বাইরে চলে যেতে বাধ্য হন। ব্যাটসম্যান ভেবেছিলেন যে, বলটি উপরে উঠবে কিন্তু এটি স্বাভাবিক বাউন্স খায় ও তার চোয়ালে আঘাত হানে। তিনি গুরুতরভাবে আঘাতপ্রাপ্ত হন ও রিটায়ার হার্ট হন। এরফলে দ্বিতীয় ইনিংসে তিনি ব্যাট হাতে মাঠে নামেননি। এ ঘটনাটি দীর্ঘদিন জ্যামাইকায় স্মরণীয় হয়ে থাকে ও মার্টিনডেলের খেলোয়াড়ী জীবনের উল্লেখযোগ্য ঘটনারূপে বিবেচিত হয়।
সামগ্রিকভাবে এ সিরিজে মার্টিনডেল ওয়েস্ট ইন্ডিয়ানদের মধ্যে বোলিং গড়ে শীর্ষস্থানে আরোহণ করেন। ১২.৫৭ গড়ে ১৯ উইকেট পান তিনি। কনস্ট্যান্টাইন তিন খেলায় ১৩.১৩ গড়ে ১৫ উইকেট ও হিল্টন ১৯.৩০ গড়ে ১৩ উইকেট লাভ করেন। মাইকেল ম্যানলি তার হিস্ট্রি অব ওয়েস্ট ইন্ডিজ ক্রিকেট গ্রন্থে মন্তব্য করেন যে, এ সিরিজে মার্টিনডেল উত্তরোত্তর তার গতি ও বোলিং অভিজ্ঞতার দিকে নিজেকে নিয়ে যাচ্ছিলেন। মার্টিনডেল, কনস্ট্যান্টাইন ও হিল্টনের সম্মিলিতভাবে ৬৪ উইকেট পতনের মধ্যে ৪৭টি দখল করেছিলেন। ম্যানলির অভিমত, এ ধরনের ক্রীড়াশৈলী ওয়েস্ট ইন্ডিজের ফাস্ট বোলারদের পথিকৃৎ হয়ে আছে। এ ত্রয়ী বোলারদের কারণেই ওয়েস্ট ইন্ডিজ দল টেস্ট সিরিজ জয় করতে পেরেছে বলে উইজডেন মন্তব্য করে। ম্যানলি পরবর্তীতে আরও মন্তব্য করেন যে, কিছু ভালোমানের ব্যাটসম্যানের বিপক্ষে ম্যানি মার্টিনডেল সফলতা পেলেও কার্যতঃ তিনি ইংল্যান্ড দলকে ধ্বংসের দিকে নিয়ে যান।
ল্যাঙ্কাশায়ার লীগে অংশগ্রহণ
জানুয়ারি, ১৯৩৬ সাল পর্যন্ত ম্যানি মার্টিনডেল বার্বাডোসের পক্ষে খেলেন। এটিই ক্যারিবীয় অঞ্চলে তার সর্বশেষ প্রথম-শ্রেণীর খেলায় অংশগ্রহণ ছিল। মার্টিনডেলের দিক থেকে ঐ খেলাটি মূলতঃ তার ব্যাটিংয়ের কারণে স্মরণীয় হয়ে থাকবে। ত্রিনিদাদের বিপক্ষে ৪০৯ রানের জয়ের লক্ষ্যমাত্রায় খেলতে নেমে দ্বিতীয় ইনিংসে বার্বাডোস দলের সংগ্রহ এক পর্যায়ে ছিল ১০৮/৭। নয় নম্বরে ব্যাটিংয়ে নেমে দলীয় সঙ্গী ফাস্ট বোলার ফফি উইলিয়ামসের সঙ্গে জুটি গড়েন ম্যানি মার্টিনডেল। এ জুটি অষ্টম উইকেটে ২৫৫ রান তুলে যা ৭৫ বছরের অধিক সময় ধরে ঐ উইকেটে ওয়েস্ট ইন্ডিয়ান প্রথম-শ্রেণীর ক্রিকেট সর্বোচ্চ রানের স্বীকৃতি পাচ্ছে। মার্টিনডেল করেন ১৩৪ রান। অথচ তার খেলোয়াড়ী জীবনে কোন পঞ্চাশোর্ধ্ব রান ছিল না। ফফি উইলিয়ামস করেন অপরাজিত ১৩১* রান। খেলায় ত্রিনিদাদ দল ৩৬ রানের জয় তুলে নেয়।
এরপর থেকে ম্যানি মার্টিনডেলের খেলোয়াড়ী জীবন ইংল্যান্ডে সম্পন্ন হয়। সতীর্থ কনস্ট্যান্টাইনের পদাঙ্ক অনুসরণ করে পেশাদারী পর্যায়ে ল্যাঙ্কাশায়ার লীগে খেলার জন্য তিন মৌসুমের চুক্তিতে ১৯৩৬ সালে বার্নলি ক্রিকেট ক্লাবে যোগদান করেন তিনি। মূলতঃ বোলিংয়ের জন্য তিনি নিযুক্ত হন। তাসত্ত্বেও ব্যাট হাতে ভালো করেন। কখনোবা ব্যাটিং উদ্বোধনে মাঠে নামতেন। বার্নলির পক্ষে শুরুর দিকের খেলায় চার্চের বিপক্ষে এক ইনিংসে নয় উইকেট পান। এরপর দশম ব্যাটসম্যানকে ভিন্ন বোলারের ক্যাচ তালুবন্দী করেন ম্যানি মার্টিনডেল।
পুনরায় ইংল্যান্ড গমন, ১৯৩৯
লীগ ক্রিকেটে অংশগ্রহণকারী কনস্ট্যান্টাইনের ন্যায় তিনিও ১৯৩৯ সালে ওয়েস্ট ইন্ডিজের পক্ষে খেলার জন্য বার্নলি দলের পক্ষে চুক্তি স্থগিত রাখেন। ঐ মৌসুমে ওয়েস্ট ইন্ডিজ দল ইংল্যান্ড গমন করে ও ম্যানি মার্টিনডেল কনস্ট্যান্টাইন ও হিল্টনের সাথে ওয়েস্ট ইন্ডিজের ভীতিকর পেস আক্রমণে নেতৃত্ব দেন। তবে, ১৯৩৩ সালের পূর্বেকার সফরের সফলতা লাভের ব্যতিক্রম ছিল এ সফরটি। তার বোলিং কার্যকারীতা প্রকাশ করতে পারেনি।
উইজডেনের মতে, তিনি পেস ও নিখুঁততা হারিয়ে ফেলেছেন। ব্রিজিত লরেন্স মন্তব্য করেন, তার দীর্ঘদিনের অভিজ্ঞতা ও লীগ ক্রিকেটে অংশগ্রহণ সত্ত্বেও তিনি নিজের সেরা খেলা উপহার দিতে পারেননি। হিল্টনও তার খেলার খেই হারিয়ে ফেলেছিলেন। কেবলমাত্র কনস্ট্যান্টাইন খেলার ছন্দে ছিলেন। ছয় বছর পূর্বে মার্টিনডেলের ন্যায় তিনি ঐ মৌসুমে ১০৩ উইকেট পান। মার্টিনডেলের ব্যক্তিগত বোলিং পরিসংখ্যানও তথৈবাচৈ ছিল। ঐ মৌসুমে ৩৪.৫০ গড়ে কেবলমাত্র ৪৬ উইকেট পান। এছাড়াও, তিন টেস্টের সিরিজে মাত্র চার উইকেট পান তিনি। একমাত্র সফলতা ছিল লিচেস্টারশায়ারের বিপক্ষে অনুষ্ঠিত খেলাটিতে। কাউন্টি দলটির একমাত্র ইনিংসে তিনি ৫/৫৭ পেয়েছিলেন।
যুদ্ধের ঘনঘটার কারণে সফরের শেষদিকের খেলাগুলো বাতিল হয়ে যায়। ওভালে অনুষ্ঠিত তৃতীয় টেস্টে মার্টিনডেল তার সর্বশেষ প্রথম-শ্রেণীর খেলায় অংশ নেন।
শেষের বছরগুলোয়
১৯৩৯ সালে ম্যানি মার্টিনডেলের প্রথম-শ্রেণীর খেলোয়াড়ী জীবন শেষ হয়ে যায়। এরপর থেকে অনেকগুলো বছর শীর্ষস্তরের ক্রিকেটে নিজেকে জড়িয়ে রেখেছিলেন। দ্বিতীয় বিশ্বযুদ্ধকালীন তিনি ল্যাঙ্কাশায়ারে বসবাস করেন। এসময় তিনি ইংল্যান্ডের উত্তর-পশ্চিমাঞ্চলের মাঠগুলোয় বিভিন্ন দলের সাথে খেলায় অংশ নিতেন। ১৯৪৭ সাল থেকে ১৯৫১ সাল পর্যন্ত লোয়ারহাউজের পক্ষে ল্যাঙ্কাশায়ার লীগে অংশগ্রহণ করেছেন। তার দুই সন্তান আলফ্রেড ও কলিন লোয়ারহাউজের প্রতিনিধিত্ব করেন। ফলে, কমপক্ষে একটি লীগের খেলায় তিন মার্টিনডেল একই দলে খেলেছেন।
স্বদেশে প্রত্যাবর্তন
২৮ বছর ইংল্যান্ডের লীগ ক্রিকেটে অংশ নেয়ার পর ডিসেম্বর, ১৯৬৪ সালে বার্বাডোসে ফিরে যান। ১৯৭৩ সালে তার মৃত্যু উপলক্ষ্যে উইজডেনের স্মরণীকায় উল্লেখ করা হয় যে, লীগ ক্রিকেটে তিনি বেশ জনপ্রিয়তা লাভ করেন এবং মাঠ ও মাঠের বাইরে সম্মানের পাত্র ছিলেন।
ক্যারিবীয় অঞ্চলে ফেরার পর ম্যানি মার্টিনডেল বারমুদা ক্রিকেট দলের কোচের দায়িত্ব পালনে এগিয়ে আসেন। এরপর ১৯৭২ সালে মৃত্যুর পূর্ব-পর্যন্ত বার্বাডোস সরকারের ক্রীড়া মন্ত্রণালয়ে কাজ করেন তিনি।
ব্যক্তিগত জীবন
লীগ ক্রিকেটে অংশগ্রহণকালীন ম্যানি মার্টিনডেল ও তার পরিবার ল্যাঙ্কাশায়ারের বার্নলি এলাকায় বসবাস করতেন। ব্যক্তিগত জীবনে বিবাহিত মার্টিনডেলের তিন কন্যা ও দুই সন্তান ছিল। একজন বাদে পরিবারের প্রত্যেকেই ইংল্যান্ডে শিক্ষকতা পেশার সাথে জড়িত। ১৯৬৪ সালে সস্ত্রীক বার্বাডোসে ফিরে আসেন।
মূল্যায়ন
মাইকেন ম্যানলির মতে, অন্যান্য ফাস্ট বোলারদের ন্যায় ম্যানি মার্টিনডেলও ভীতিপ্রদর্শনে অংশ নিতেন। ফাস্ট বোলারদের উপযোগী উচ্চতা না থাকা সত্ত্বেও ম্যানি মার্টিনডেল তার শক্তিশালী কাঁধ ও উরুকে ব্যবহার করে পেস বোলিং করতেন। এগুলো তাকে দীর্ঘ সময় বোলিংয়ে সহায়তা করতো। তিনি দীর্ঘ অথচ মসৃণ দৌড়ে অগ্রসর হতেন ও বল ছোঁড়ার পূর্ব-মুহুর্তে একত্রিতকরণের মাধ্যমে সফলতা পেতেনে। এরফলে কনস্ট্যান্টাইনের বোলিংয়ের তুলনায় বিপরীত চিত্র প্রদর্শন করে। বোলিং করার পর বল খুবই দ্রুততার সাথে পিচে বাউন্স খেতো।
উইজডেনে মার্টিনডেল সম্পর্কে মন্তব্য করা হয় যে, ৫ ফুট সাড়ে আট ইঞ্চি উচ্চতা নিয়ে যেভাবে পেস আক্রমণ পরিচালনা করেছেন তা সত্যিকার অর্থেই বেশ স্মরণযোগ্য। রে লিন্ডওয়াল, হ্যারল্ড লারউড ও ম্যালকম মার্শালের সাথে ম্যানি মার্টিনডেলকে তুলনা করা হয়। ১৯৭০ ও ১৯৮০-এর দশকে বিশ্ব ক্রিকেট অঙ্গনে একচ্ছত্র প্রভাববিস্তারকারী ওয়েস্ট ইন্ডিয়ান দলে থাকলে ম্যানি মার্টিনডেলের যোগ্যতা আরও তুলে ধরা যেতো। ব্রিজিত লরেন্স মন্তব্য করেন, মার্টিনডেল দ্রুততার সাথে ওয়েস্ট ইন্ডিজের প্রথম সেরা টেস্ট ফাস্ট বোলারের মর্যাদা পেয়েছেন। তিনি ওয়েস্ট ইন্ডিজের টেস্ট মর্যাদা প্রাপ্তির শুরুর দিকের পেস আক্রমণ পরিচালনার দায়িত্বে ছিলেন ও জর্জ হ্যাডলি’র ন্যায় ব্যাটসম্যানেরা দলের ভিত গড়ে তুলেছেন।
মার্টিনডেলের রেকর্ড আরও ভালো হতে পারতো। তবে, ঐ সময়ে ওয়েস্ট ইন্ডিয়ানদের দূর্বলমানের ফিল্ডিংয়ের কারণে স্লিপ অঞ্চলে অবস্থানকারী ফিল্ডারেরা ফাস্ট বোলারদের কাছ থেকে আসা নিয়মিতভাবে ক্যাচ তালুবন্দী করতে সক্ষম ছিলেন না। এছাড়াও লরেন্স মন্তব্য করেন যে, মার্টিনডেল মাত্র দশটি টেস্টে ওয়েস্ট ইন্ডিজের সীমিত টেস্টে অংশগ্রহণের কারণে হয়েছে। যদি তার বোলিং পরিসংখ্যান পরবর্তী সময়ের সাথে তুলনা করা হয় তাহলে তিনি আজকের যুগের সর্বাপেক্ষা সেরা ফাস্ট বোলারদের অন্যতম হতেন।
এয়ার ইন্ডিয়া
এয়ার ইন্ডিয়া ভারতের পতাকাবাহী বিমান পরিবহন সংস্থা, এর সদর দফতর নতুন দিল্লিতে অবস্থিত। এটি সরকারি মালিকানাধীন উদ্যোগ এয়ার ইন্ডিয়া লিমিটেডের মালিকানাধীন এবং ১০২ টি অভ্যন্তরীণ ও আন্তর্জাতিক গন্তব্যস্থলে এয়ারবাস ও বোয়িং বিমানের দ্বারা উড়ান পরিষেবা পরিবেশন  করে। সংস্থাটির ভারত জুড়ে বিভিন্ন মননিবেশ শহরের পাশাপাশি, নতুন দিল্লির ইন্দিরা গান্ধী আন্তর্জাতিক বিমানবন্দরে ঘাঁটি রয়েছে। এয়ার ইন্ডিয়া ১৮.৬% বাজার দখলের সাথে ভারত থেকে ভারতের বাইরে উড়ান পরিচালনাকারী সবচেয়ে বড় আন্তর্জাতিক উড়ান সংস্থা। এয়ার ইন্ডিয়া চারটি মহাদেশের ৬০ টিরও বেশি আন্তর্জাতিক গন্তব্যস্থলে উড়ান পরিষেবা পরিবেশন করে।  বিমান সংস্থাটি ২০১৮ সালের ১১ জুলাই স্টার অ্যালায়েন্সের ২৭ তম সদস্য হয়।
ম্যান অব স্টিল (চলচ্চিত্র)
ম্যান অব স্টিল ২০১৩ সালে মুক্তি পাওয়া একটি মার্কিন চলচ্চিত্র। এটি একটি সুপার হিরো নির্ভর চলচ্চিত্র, যেখানে ডিসি কমিক্স চরিত্র সুপারম্যানকে নিয়ে কাহিনী চিত্রায়িত হয়েছে। লিজেন্ডারি পিকচার্স এবং সিঙ্কপি ফিল্মস-এর যৌথ প্রযোজনায় নির্মিত এবং ওয়ার্নার ব্রস-এর ব্যানারে সরবরাহকৃত ছবিটি ডিসি এক্সটেন্ডেড ইউনিভার্সের প্রথম কিস্তি। পরিচালনায় ছিলেন জ্যাক স্নাইডার এবং প্রযোজক হিসেবে কাজ করেছেন ক্রিস্টোফার নোলান। সিনেমাটিতে সুপারম্যান চরিত্রে অভিনয় করেছেন ব্রিটিশ অভিনেতা হেনরি ক্যাভিল। সাথে রয়েছেন অ্যামি অ্যাডামস। যিনি লইস লেনের চরিত্রে অভিনয় করেছেন। আরও অভিনয় করেন রাসেল ক্রো, লরেন্স ফিশবার্ন, মাইকেল শ্যানন প্রমুখ। 'ম্যান অব স্টিল' সিনেমার কাজটি শুরু করা হয় ২০০৮ সাল থেকে। সিনেমাটির গল্প নেওয়া হয় কমিক বুক লেখকদের কাছ থেকে। 'ডার্ক নাইট রাইজেস' সিনেমার গল্প থেকে ক্রিস্টোফার নোলান সুপারম্যান নিয়ে কাজ করার চিন্তা করেন। ২০১০ সালে স্যান্ডলারকে ডিরেক্টর হিসেবে নিযুক্ত করা হয়। ২০১৩ সালের ১৪ জুনের মধ্যে মুক্তি দেওয়ার ব্যাপারে সিদ্ধান্ত নেওয়া হয়। ছবিটি বক্স অফিসে সাফল্য অর্জন করে এবং ৬৬৮,০৪৫,৫১৮ মার্কিন ডলার আয় করে। ২০১৬ সালে ব্যাটম্যান ভার্সেস সুপারম্যান: ডন অব জাস্টিস নামে ছবিটির একটি সিক্যুয়েল মুক্তি পায়।
কাহিনী
বহু বছর ধরে প্রাকৃতিক সম্পদ উত্তোলনের ফলে ক্রিপটন নামের এক গ্রহের সমস্ত প্রাকৃতিক সম্পদ নিঃশেষ হয়ে যায়। এর পরিণাম হিসেবে গ্রহটির কেন্দ্র অস্থিতিশীল হয়ে পড়ে এবং গ্রহটি ধ্বংসপ্রাপ্ত হবার সম্ভাবনা দেখা দেয়। এ সময় ক্রিপটনের মিলিটারি কমান্ডার, জেনারেল জড, এবং তার সমর্থকরা একটি সামরিক অভ্যুত্থানের মাধ্যমে ক্ষমতাশীল পরিষদমন্ডলীকে উৎখাত করে।
এয়ার ইন্ডিয়া
এয়ার ইন্ডিয়া তার অধীনস্থ অ্যালায়েন্স এয়ার ও এয়ার ইন্ডিয়া এক্সপ্রেসের এর মাধ্যমে অভ্যন্তরীণ ও এশীয় গন্তব্যগুলিতে উড়ান পরিষেবা পরিচালনা করে। এয়ার ইন্ডিয়ার মাসকট মহারাজা (সম্রাট) এবং লোগোর ভেতরে কোণার্কের চক্রের সাথে একটি উড়ন্ত রাজহাঁস রয়েছে।
ম্যান অব স্টিল (চলচ্চিত্র)
কাহিনী
বিজ্ঞানী জর-এল এবং তার স্ত্রী ক্ষণিকের জন্য লারা তাদের পুত্র ক্যাল-এলের জন্ম উদ্‌যাপন করে। নিজ গ্রহের আসন্ন ধ্বংস সম্পর্কে সচেতন থাকায় জর-এল ক্যাল-এলের কোষের সাথে ক্রিপটনের জেনেটিক কোডেক্স মিশিয়ে দেয় এবং ক্যাল-এলকে একটি মহাকাশযানে করে পৃথিবী নামক একটি গ্রহে পাঠিয়ে দেয়। জড জর-এলকে হত্যার পরেও কোডেক্স অর্জনে ব্যর্থ হয়। রাষ্ট্রদ্রোহের অপরাধে জেনারেল জড এবং তার সমর্থকরা মহাশূন্যের ফ্যান্টম জোন নামক স্থানে নির্বাসিত হয়। ক্রিপটনের বিস্ফোরণের পর তারা মুক্তি পায়।
অন্যদিকে জর-এলের পুত্র কাল-এল পৃথিবীতে স্মলভিল নামক একটি কৃষিনির্ভর স্থানে অবতীর্ণ হয় যেখানে জোনাথান কেন্ট এবং মার্থা কেন্ট তাকে খুঁজে পায়। কাল-এলের নাম হয়ে ওঠে ক্লার্ক-কেন্ট। ক্লার্ক জোনাথান এবং মার্থাকে নিজের বাবা-মা হিসেবেই জানে। তাদের মাঝেই তার বেড়ে ওঠা। বেড়ে ওঠার সাথে সাথে সে উপলব্ধি করে যে সে অন্যদের চাইতে আলাদা, তার ক্ষমতা অস্বাভাবিক। তবে ক্লার্ক কখনোই সেগুলো মানুষের ক্ষতি সাধনের উদ্দেশ্যে ব্যবহার করে নি। সে জানতো তার এই ক্ষমতা একসময় মানব জাতির ভাগ্য নির্ধারণ করবে। তার ধারণা সত্যি হয়। পৃথিবী আক্রান্ত হয় বহিঃশত্রু জেনারেল জড এবং তার বাহিনী কর্তৃক। সামগ্রিক অবস্থা দুর্বিষহ হয়ে ওঠে। পৃথিবী রক্ষার্থে এগিয়ে আসে সুপারম্যান, ক্লার্ক।
এয়ার ইন্ডিয়া
টাটা এয়ার সার্ভিসেস হিসাবে
টাটা সন্সের একজন ভারতীয় বিমানচালক ও ব্যবসা পুঁজিপতি আর জে ডি টাটার প্রতিষ্ঠিত টাটা এয়ার সার্ভিসেস, পরে নতুন নামকরণ করা টাটা এয়ারলাইন্স থেকে এয়ার ইন্ডিয়ার উৎপত্তি হয়। টাটা ১৯৩২ সালের এপ্রিল মাসে ইমপিরিয়াল এয়ারওয়েজের জন্য মেল বহন করার চুক্তি লাভ করে এবং টাটা সন্সের বিমান পরিচালনা বিভাগ দুটি একক ইঞ্জিন বিশিষ্ট ডি হাভিল্যান্ড পুস মথ নিয়ে গঠিত হয়। টাটা ১৯৩৩ সালের ১৫ ই অক্টোবর করাচি থেকে বোম্বাইয়ে (বর্তমানে মুম্বাই) মেইল বহনকারী বিমান পুস মথকে উড়িয়ে নিয়ে আসেন এবং রয়্যাল এয়ার ফোর্সের প্রাক্তন বিমানচালক ও টাটার বন্ধু, নেভিল ভিনসেন্টের বিমানটি মাদ্রাজ (বর্তমানে চেন্নাই) পর্যন্ত চালিত করেন। বিমানের বহরে একটি পুস মথ বিমান ও ডি হাভিল্যান্ড লেওপার্ড মথ ছিল। প্রাথমিক পরিষেবায় আহমেদাবাদ ও বোম্বাই হয়ে করাচি ও মাদ্রাজের মধ্যে সাপ্তাহিক এয়ারমেল পরিষেবা অন্তর্ভুক্ত ছিল। বিমান পরিবহন সংস্থাটি পরিচালনার প্রথম বছরে ১,৬০,০০০ মাইল (২,৬০,০০০ কিলোমিটার) উড্ডয়নের মাধ্যমে ১৫৫ জন যাত্রী ও ৯.৭৩ টন (১০.৭১ টন) মেল বহন করে এবং ₹৬০,০০০ টাকা (৮৪০ মার্কিন ডলার) লাভ করে।
টাটা এয়ারলাইন্স হিসাবে
বিমান পরিবহন সংস্থাটি বোম্বাই থেকে ত্রিবান্দ্রমে ছয় আসনের মাইলস মের্লিন দ্বারা প্রথম অভ্যন্তরীণ উড়ান পরিষেবা শুরু করে। এটি ১৯৩৮ সালে টাটা এয়ার সার্ভিসেস এবং পরে টাটা এয়ারলাইন্স হিসাবে নতুন নামকরণ করা হয়। সিংহলের (বর্তমানে শ্রীলঙ্কা) কলম্বো ও দিল্লি ১৯৩৮ সালে গন্তব্য হিসাবে যুক্ত হয়। বিমান পরিবহন সংস্থাটি দ্বিতীয় বিশ্বযুদ্ধের সময় রয়্যাল এয়ার ফোর্সকে সৈন্যবাহিনীর চলাচল, রসদ সরবরাহ, শরণার্থীদের উদ্ধার ও বিমানের রক্ষণাবেক্ষণে সহায়তা করে।
এয়ার ইন্ডিয়া হিসাবে
নিয়মিত বাণিজ্যিক পরিষেবা ভারতে দ্বিতীয় বিশ্বযুদ্ধের পরে পুনরুদ্ধার করা হয় এবং ১৯৪৬ সালের ২৯ জুলাই এয়ার ইন্ডিয়া নামের সাথে টাটা এয়ারলাইন্স একটি পাবলিক লিমিটেড কোম্পানিতে পরিণত হয়। [৩] ভারতের ১৯৭ সালে স্বাধীনতার পরে, ভারত সরকার ১৯৯৮ সালে বিমান পরিবহন সংস্থার ৪৯% অধিগ্রহণ করে। [১৯] বিমান পরিবহন সংস্থাটির প্রথম আন্তর্জাতিক উড়ান হিসাবে ১৯৮৮ সালের ৮ ই জুন মালবার প্রিন্সেস (নিবন্ধিত ভিটি-সিকিউপি) নামে একটি লকহিড কনস্টেলশন এল-৭৪৯এ বিমান লন্ডন হিথ্রোর উদ্দেশ্যে বোম্বাইয়ের থেকে যাত্রা করে। [১৩]
রাষ্ট্রীয়করণ
ভারত সরকার ১৯৫৩ সালে এয়ার কর্পোরেশন আইন পাস করে এবং টাটা সন্সের কাছ থেকে বিমান পরিবহন সংস্থার বেশিরভাগ অংশ ক্রয় করে, যদিও সংস্থার প্রতিষ্ঠাতা জে আর ডি টাটা ১৯৭৭ সাল পর্যন্ত সভাপতি (চেয়ারম্যান) হিসাবে নিযুক্ত থাকেন। সংস্থাটির নাম এয়ার ইন্ডিয়া ইন্টারন্যাশনাল লিমিটেড নামে নামকরণ করা হয় এবং অভ্যন্তরীণ পরিষেবাগুলি পুনর্গঠনের অংশ হিসাবে ইন্ডিয়ান এয়ারলাইন্সে স্থানান্তরিত করা হয়। বিমান সংস্থাটি ১৯৪৮ সাল থেকে ১৯৫০ সাল পর্যন্ত কেনিয়ার নাইরোবি এবং প্রধান ইউরোপীয় গন্তব্য রোম, প্যারিস ও ড্যাসেল্ডার্ফে পরিষেবা চালু করে। বিমান পরিবহন সংস্থাটি তার প্রথম লকহিড কনস্টেলশন এল-১০৪৯ বিমানকে পরিষেবায় যুক্ত করে এবং ব্যাংকক, হংকং, টোকিও ও সিঙ্গাপুরে উড়ান পরিষেবা উদ্বোধন করে।
সদর দপ্তর
এয়ার ইন্ডিয়া লিমিটেডের সদর দপ্তর হল নতুন দিল্লির ইন্ডিয়ান এয়ারলাইন্স হাউস। এয়ার ইন্ডিয়া ২০১৩ সালে মুম্বইয়ের এয়ার ইন্ডিয়া ভবন থেকে দিল্লিতে সদর দফতর স্থানান্তরিত করে। সাবেক কার্যালয়টি হল মেরিন ড্রাইভের একটি ২৩ তলা বিশিষ্ট ভবন এবং এটি ১৯৯৩ সালের বোম্বে বোমা হামলার লক্ষ্য ছিল।
বর্তমান
এয়ার ইন্ডিয়া রিজিওনাল অ্যালায়েন্স এয়ার হিসাবে প্রতিষ্ঠিত হয়, এটি ১৯৯৬ সালের ১ এপ্রিল ইন্ডিয়ান এয়ারলাইন্সের সম্পূর্ণ মালিকানাধীন সহায়ক সংস্থা হিসাবে কার্যক্রম শুরু করে। এয়ার ইন্ডিয়া ও ইন্ডিয়ান এয়ারলাইন্সের মধ্যে সংযুক্তির পরে এটির নামকরণ এয়ার ইন্ডিয়া রিজিওনাল করা হয়। এয়ার ইন্ডিয়া এক্সপ্রেস ২০০৫ সালের ২৯ এপ্রিল কার্যক্রম শুরু করে এবং প্রাথমিকভাবে এয়ার ইন্ডিয়া চার্টারের মালিকানাধীন ছিল। এটি দক্ষিণ ভারত থেকে মধ্যপ্রাচ্য ও দক্ষিণ-পূর্ব এশিয়াতে উড়ান পরিষেবা পরিচালনা করে।
বেসরকারিকরণ
১৯৯০ এর দশক থেকে সংস্থাটির লোকসান শুরু হয়। ২০০০ দশকের গোড়ার দিকে সরকার বেসরকারিকরণের পরিকল্পনা করলেও, তা বাতিল করা হয়। মার্চ ২০১৮ তে আবারো সরকার ৭৬ শতাংশ বেচতে চাইলে কেউ সারা দেয়নি।
২০২০ সালে আবার নিলাম ডাকা হয়। ২০২১ সালের ৮ অক্টোবর, TATA গোষ্ঠী ₹ ১৮,০০০ কোটির মাধ্যমে সংস্থাটি কিনে নেয়।
আন্তর্জাতিক পরিসেবা
ভারতীয় বিমান সংস্থার মধ্যে এই বিমান সংস্থা সবচেয়ে বেশি আন্তর্জাতিক বিম পরিচালনা করে।বিমান সংস্থাটি দেশের বাইরে লন্ডন, দুবাই, বার্লিন, প্যারিস, নিউ ইয়ারক, সিকাখো গুয়াংজু, ঢাকা, বেজিং, সাংহাই, ব্যাংক্ক, কুয়ালামপুর , সিঙ্গাপুর, সিডনি , দোহা কায়রো, রোম , মস্কো প্রভৃতি শহরে বিমান পরিচালনা করে।
সুদেষ্ণা রায়
সুদেষ্ণা রায় একজন ভারতীয় টলিউড চলচ্চিত্র পরিচালক, অভিনেতা এবং লেখক।   তিনি পরিচালক অভিজিত গুহের সাথে একজন বিনোদন সাংবাদিক হিসাবে তার কর্মজীবন শুরু করেন।
ফারুক হামিদ
ফারুক হামিদ (فاروق حمید; জন্ম: ৩ মার্চ, ১৯৪৫) তৎকালীন ব্রিটিশ ভারতের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
১৯৬১-৬২ মৌসুম থেকে ১৯৬৯-৭০ মৌসুম পর্যন্ত ফারুক হামিদের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী বোলার ছিলেন ফারুক হামিদ। ১৯৬১-৬২ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন।
১৯৬৪-৬৫ মৌসুমে ওয়েলিংটনের বিপক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান দাঁড় করান। অপরিবর্তিত অবস্থায় বোলিং করে ৭/১৬ পান ও ওয়েলিংটনকে ৫৩ রানে গুটিয়ে দিতে প্রভূতঃ ভূমিকা রাখেন। ১৯৬৭-৬৮ মৌসুমে পিআইএ’র সদস্যরূপে পেশাওয়ারের বিপক্ষে খেলায় ৫/৩০ ও ৫/২০ পান।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফারুক হামিদ। ৪ ডিসেম্বর, ১৯৬৪ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। এ সফরেই মেলবোর্নে তিনি তার একমাত্র টেস্টে অংশ নেন। একই টেস্টে অভিষেক ঘটা ইয়ান চ্যাপেলের একমাত্র উইকেট দখল করেন তিনি।
আন্তর্জাতিক ক্রিকেট থেকে উপেক্ষিত হলেও ১৯৬৯-৭০ মৌসুম পর্যন্ত পাকিস্তানে প্রথম-শ্রেণীর ক্রিকেট খেলা চালিয়ে যেতে থাকেন তিনি।
ব্যক্তিগত জীবন
তার চাচাতো ভাই খালিদ আজিজও পাকিস্তানে প্রথম-শ্রেণীর ক্রিকেটে অংশগ্রহণ করেছিলেন। তার বোন তাহিরা হামিদ ১৯৭৮ সালে পাকিস্তান মহিলা ক্রিকেট সংস্থা গঠনে ভূমিকা রাখেন ও প্রতিষ্ঠাকালীন সম্পাদকের দায়িত্ব পালন করেন।
দ্বিতীয় আলাউদ্দিন ফিরোজ শাহ
দ্বিতীয় আলাউদ্দিন ফিরোজ শাহ (শাসনকাল ১৫৩৩) ছিলেন সুলতান নাসিরউদ্দিন নুসরাত শাহের পুত্র ও উত্তরাধিকারী। তার শাসনামলে আসামের সাথে সংঘর্ষ শুরু হয়। বাংলার সেনারা আসামে প্রবেশ করে ও কালিয়াবোর পৌছে যায়। ফিরোজ শাহের মৃত্যুর পরও যুদ্ধ চলতে থাকে। আলাউদ্দিন ফিরোজ শাহ তার পিতৃব্য গিয়াসউদ্দিন মাহমুদ শাহ কর্তৃক নিহত হন।
গাঙ্গেয় কাজুলি
গাঙ্গেয় কাজুলি (বৈজ্ঞানিক নাম: Ailia coila) (ইংরেজি: Gangetic ailia ) হচ্ছে Ailiidae পরিবারের Ailia গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তানে পাওয়া যায়।
বিয়র্ন ইমাদ ফরচুইন
বিয়র্ন ইমাদ ফরচুইন ( জন্ম: বিয়র্ন ফরচুইন; ২১ অক্টোবর, ১৯৯৪) হলেন একজন দক্ষিণ আফ্রিকীয় আন্তর্জাতিক ক্রিকেটার। ২০১৯ সালে তিনি দক্ষিণ আফ্রিকার হয়ে আন্তর্জাতিক ক্রিকেটে তার অভিষেক ঘটে। ২০২১ সালে তিনি সস্ত্রীক ইসলাম গ্রহণ করেন এবং নিজের নাম ইমাদ রাখেন।
নিজস্ব জীবন
২০২১ সালের ২৪ এপ্রিল ফরটুইন ইসলাম ধর্ম গ্রহণ করে ইমাদ নাম নেন। তিনি ওয়েন পার্নেল এর পরে দ্বিতীয় দক্ষিণ আফ্রিকান ক্রিকেটার ছিলেন, যিনি ইসলাম ধর্ম নেন।
বহিঃসংযোগ
‎ ‎ ‎
২০০১ ভারতীয় সংসদে জঙ্গি হামলা
২০০১ সালে ভারতীয় সংসদে জঙ্গি হামলা নতুন দিল্লির ভারতীয় সংসদ ভবনে লস্কর-ই-তৈবা ও জৈস-ই-মহম্মদ জঙ্গিদের একটি বহু-আলোচিত হামলার ঘটনা। এই হামলায় এক জন সাধারণ নাগরিক-সহ বারো জনের মৃত্যু হয়। এই ঘটনার পর ভারত ও পাকিস্তানের মধ্যে কূটনৈতিক স্তরে চাপা উত্তেজনার সৃষ্টি হয় এবং উভয় দেশের মধ্যে একটি সীমান্ত সংঘর্ষের ঘটনা ঘটে।
হামলা
২০০১ সালের ১৩ ডিসেম্বর, পাঁচজন বন্দুকধারী স্বরাষ্ট্র মন্ত্রক ও সংসদের স্টিকার লাগানো গাড়িতে চড়ে ভারতীয় সংসদ ভবনে ঢুকে পড়ে। হামলার ঠিক চল্লিশ মিনিট আগে রাজ্যসভা ও লোকসভা উভয়ই মুলতুবি হয়ে গিয়েছিল। তবে তৎকালীন স্বরাষ্ট্রমন্ত্রী লালকৃষ্ণ আডবাণী ও স্বরাষ্ট্র প্রতিমন্ত্রী হারীন পাঠক সংসদ ভবনের মধ্যেই ছিলেন (তৎকালীন প্রধানমন্ত্রী অটলবিহারী বাজপেয়ী ও তৎকালীন বিরোধী দলনেত্রী সোনিয়া গান্ধী সংসদ ছেড়ে বেরিয়ে গিয়েছিলেন)। বন্দুকধারীরা গাড়ি নিয়ে সোজা তৎকালীন উপ-রাষ্ট্রপতি কৃষণ কান্তের কনভয়ের মধ্যে ঢুকে পড়েন (কৃষণ কান্ত সেই সময় সংসদ ভবনের মধ্যে ছিলেন)। তারপর গাড়ি থেকে বেরিয়ে গুলি চালাতে শুরু করে। উপ-রাষ্ট্রপতির দেহরক্ষী ও নিরাপত্তা বাহিনীর জওয়ানরা জঙ্গিদের লক্ষ্য করে পালটা গুলি চালায়। তারপর সংসদ চত্বরের গেট বন্ধ করে দেওয়া হয়। মহিলা কনস্টেবল কমলেশ কুমারী প্রথম জঙ্গি স্কোয়াডটির আত্মগোপনের স্থানটি চিহ্নিত করেন। সুইসাইড ভেস্ট পরিহিত এক জঙ্গিকে গুলি করা হলে ভেস্টটি বিস্ফোরিত হয়। অপর চার বন্দুকধারীকে গুলি করে হত্যা করা হয়। জঙ্গিদের গুলিতে পাঁচ জন পুলিশকর্মী, একজন সংসদ নিরাপত্তা কর্মী ও একজন মালী নিহত হন। আহত হন মোট ১৮ জন। তবে মন্ত্রী বা সাংসদেরা কেউ হতাহত হননি।
প্রতিক্রিয়া
ভারত সরকার প্রাথমিকভাবে লস্কর-ই-তৈবা ও জৈস-ই-মহম্মদকে এই ঘটনার জন্য দায়ী করে। যদিও লস্কর এই ঘটনার দায় নিতে অস্বীকার করে। ২০০২ সালের ডিসেম্বর মাসে, ভারতীয় কর্তৃপক্ষ চার জন জৈস সদস্যকে গ্রেফতার করে বিচার শুরু করে। তদন্তে জানা যায়, চার জনই হামলার ঘটনার সঙ্গে কোনো না কোনো ভাবে জড়িত। শুধুমাত্র চতুর্থ জন, আফসান গুরু/নভজ্যোৎ সান্ধু (অভিযুক্ত শৌকত হুসেন গুরুর স্ত্রী) ষড়যন্ত্রের তথ্যগোপনের মতো সামান্য অপরাধে দোষী প্রমাণিত হন। বিচারে অন্যতম অভিযুক্ত মহম্মদ আফজল গুরু মৃত্যুদণ্ডে দণ্ডিত হন।
ভারতের প্রতিবেশী রাষ্ট্রগুলির সব কটিই সংসদে জঙ্গি হামলার ঘটনার নিন্দা করে। ১৪ ডিসেম্বর ক্ষমতাসীন জাতীয় গণতান্ত্রিক জোট পাকিস্তানের লস্কর-ই-তৈবা ও জৈস-ই-মহম্মদ জঙ্গিগোষ্ঠীদুটিকে হামলার দায়ে অভিযুক্ত করে। স্বরাষ্ট্রমন্ত্রী লালকৃষ্ণ আডবাণী দাবি করেন, "আমরা গতকালের ঘটনার কিছু সূত্রের খোঁজ পেয়েছি। তা থেকে জানা গিয়েছে একটি প্রতিবেশী রাষ্ট্র ও কয়েকটি জঙ্গী সংগঠন এর পিছনে সক্রিয় ছিল।" এই অভিযোগ পরোক্ষে পাকিস্তান ও পাকিস্তানের জঙ্গি সংগঠনগুলির বিরুদ্ধে করা হয়েছিল। সেই দিনই ভারতে পাকিস্তানের হাই কমিশনার আশরাফ জাহাঙ্গির কাজিকে তলব করে ভারত সরকার পাকিস্তানে লস্কর ও জৈসের কার্যকলাপ বন্ধ করার দাবি জানায়। ভারত দাবি করে পাকিস্তান সরকার এই সব সংগঠনের নেতাদের গ্রেফতার করে সেগুলির স্থাবর ও অস্থাবর সম্পত্তি বাজেয়াপ্ত করুক। ভারতের বিবৃতির পরেই পাকিস্তান সরকার সেদেশের সেনাবাহিনীকে সতর্ক করে দেয়। ২০ ডিসেম্বর, ভারত কাশ্মীর ও পাঞ্জাবে সৈন্য সমাবেশ করে। এই সমাবেশ ছিল ১৯৭১ সালের ভারত-পাকিস্তান যুদ্ধের পর বৃহত্তম সেনা সমাবেশ।
জঙ্গি হামলার পর একাধিক সন্দেহভাজনকে গ্রেফতার করা হয়। ২০০২ সালের ডিসেম্বর মাসে চার জন জৈস সদস্যকে হামলার ঘটনার সঙ্গে যুক্ত থাকার অপরাধে দোষী সাব্যস্ত করা হয়। ২০০৩ সালে ভারত জানায় ভারতীয় বাহিনী কাশ্মীরে এই ঘটনার মূল ষড়যন্ত্রকারীকে হত্যা করেছে।
মহম্মদ আফজলকে ভারতীয় আদালত মৃত্যুদণ্ডে দণ্ডিত করে। আফজলের আত্মীয়রা আফজলের জন্য প্রাণভিক্ষার আবেদন নিয়ে নতুন দিল্লিতে তৎকালীন রাষ্ট্রপতি ড. এ পি জে আবদুল কালামের সঙ্গে দেখা করতে আসেন। অন্যদিকে জঙ্গি হামলায় নিহত সিআরপিএফ জওয়ান কমলেশ কুমারীর আত্মীয়রা জানায়, আফজলের প্রাণভিক্ষার আবেদন মঞ্জুর করলে, তারা নিহত জওয়ানকে দেওয়া অশোক চক্র সম্মান ফিরিয়ে দেবে। কিন্তু রাষ্ট্রপতি ভবন এই বিষয়ে কোনো সিদ্ধান্ত গ্রহণ করেনি। ২০০৬ সালের ১৩ ডিসেম্বর, নিহত জওয়ানদের পরিবারবর্গ আফজলকে ফাঁসি না দেওয়ার প্রতিবাদে নিহতদের সরকারি পদক ফিরিয়ে দেয়। ২০০৭ সালের এপ্রিল মাসে, রাষ্ট্রপতি কালাম বিচারবিভাগীয় পদ্ধতিতে হস্তক্ষেপ করতে অস্বীকার করেন।
মানসা (নীমাচ)
মানসা (Manasa) ভারতের মধ্য প্রদেশ রাজ্যের নীমাচ জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৯ মিটার (১৪৪০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মনসা (নীমুচ) শহরের জনসংখ্যা হল ২২,৬২২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মনসা (নীমুচ) এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
তথ্যসূত্র
Manasa
এয়ার মালদ্বীপ
এয়ার মালদ্বীপ হলো মালদ্বীপের প্রথম জাতীয় বিমান সংস্থা এবং পতাকাবাহী বিমান। ১৯৭৪ সালের ১ অক্টোবর তারিখে, ইব্রাহিম নাসির রাষ্ট্রপতি থাকা কালীন, এই বিমান সংস্থাটি প্রতিষ্ঠিত হয়। প্রায় ২৬ বছর ধরে বিমান পরিষেবা দানের পরে এই বিমান সংস্থাটিকে দেউলিয়া ঘোষণা করা হয় এবং ২০০০ সাল থেকে এটি সব ধরনের পরিষেবা প্রদান বন্ধ করে দেয়।
১৯৭০'এর দশক
এয়ার মালদ্বীপ ক্যারিবীয়ান ইউনাইটেড এয়ারলাইন্স থেকে দুটি কনভয়ার ৪৪০ উড়োজাহাজ, "ফ্লাইং ফিস ১" (8Q-AM101) এবং "ফ্লাইং ফিস ২" (8Q-AM102), ক্রয়ের মাধ্যমে বিমান পরিষেবা জগতে প্রবেশ করে। এয়ার মালদ্বীপের প্রথম বিমানটি ১৯৭৪ সালের ৯ অক্টোবর তারিখে হুলহুলে বিমানবন্দরে অবতরণ করে।